हमारा विज्ञान प्रयोगशालाओं में उन्नत न होकर ऋषि-मुनियों के आश्रमों में विकसित हुआ था और इस विकास का मुख्य सूत्र साधना, मंत्र शक्ति और तपोबल था। उस समय अखण्ड भारत विज्ञान, कला और शिक्षा के क्षेत्र में इतना उन्नत था कि आज के सबसे विकसित देश भी उस विकास की कल्पना नहीं कर सकते, जो भारतवर्ष ने हजारों वर्ष पूर्व अर्जित किया था। यही कारण है कि यातायात के साधनों का अभाव होते हुए भी निकटवर्ती देशों के छात्र विद्याग्रहण के लिये भारतवर्ष आया करते थे। तक्षशिला और नालंदा विश्वविद्यालय इसका जीता-जागता उदाहरण हैं।